Petras Simavičius

Petras Simavičius (g. 1948 m. liepos 11 d. Burbiškių kaime, Telšių apskritis) – Lietuvos gydytojas, Šiaulių rajono ir miesto visuomenės veikėjas.

 Biografija 
Mokėsi Užgirių pradinėje mokykloje, vėliau – Nevardėnų septynmetėje mokykloje, Pavandenės vidurinėje mokykloje. 1972 m. baigė Kauno medicinos instituto gydomosios medicinos fakultetą, įgijo gydytojo akušerio-ginekologo licenciją. 2004 m. Klaipėdos universiteto Socialinių mokslų fakultete įgijo viešojo administravimo magistro kvalifikacinį laipsnį.

1972 m. pradėjo dirbti Šiaulių gimdymo namuose akušeriu-ginekologu. 1974–1996 m. Šiaulių rajono centrinės ligoninės akušeris-ginekologas, vėliau skyriaus vedėjas, Šiaulių rajono centrinės ligoninės vyriausiasis gydytojas. 1996–2018 m. Šiaulių ligoninės vyr. gydytojas, generalinis direktorius.Atkaklaus žemaičio užmojis – būti laimingam. // Zita Katkienė. Šiauliečiai laikraščio puslapiuose. Šiauliai, Lucilijus, 2011. p.306-311,

1990–1995 m. Šiaulių rajono liaudies deputatas, 1995 m. iki rugsėjo 6 d. (LDDP sąraše) Šiaulių rajono savivaldybės tarybos narys.

2002 m. Šiaulių kolegijos steigiamosios tarybos pirmininkas; aktyvus Lietuvos gydytojų sąjungos ir Lietuvos gydytojų vadovų sąjungos narys; Nacionalinės sveikatos priežiūros įstaigų asociacijos viceprezidentas; Šiaulių universiteto visuomenės tarybos narys.

Savo patirtį, žinias, atliktų darbų išvadas P. Simavičius apibendrino ir publikavo daugiau nei 20 Lietuvos ir užsienio sveikatos apsaugos sistemos analizei skirtų leidinių.Petras Simavičius. Autobiografija

2019 m. balandžio 23 dieną Lietuvos Aukščiausiasis Teismas atmetė Petro Simavičiaus skundą ir paliko galioti Lietuvos apeliacinio teismo 2018 metais liepos 13 dieną paskelbtą nuosprendį, kuriuo medikas pripažintas kaltu dėl kyšininkavimo.Teismai aiškinasi, kaip pardavinėjamos ligos. Šiaulių kraštas. Nuoroda tikrinta 2023-12-13.

 Įvertinimas 
 1998 m. suteikta aukščiausioji sveikatos apsaugos organizatoriaus kvalifikacinė kategorija.
 2005 m. Nusipelnęs sveikatos apsaugos darbuotojas, įteiktas Nusipelniusio sveikatos apsaugos darbuotojo garbės ženklas.
 2005 m. Sveikatos apsaugos ministerijos Padėkos raštas už dalyvavimą Nacionalinio sveikatą stiprinančių ligoninių tinklo kūrimo ir tobulinimo darbe.
 2006 m. UAB „Medikų žinios“ „Metų vadovo“ nominacija už nuopelnus sveikatai.
 2008 m. Lietuvos sutrikusios psichikos žmonių globos bendrijos padėkos raštas.

 Šaltiniai 

Kategorija:Šiaulių politikai
Kategorija:Lietuvos gydytojai
Kategorija:Šiaulių medikai
Kategorija:Žmonės nuteisti už kyšininkavimą